Diari Oficial de la Generalitat Valenciana


Sumari del DOGV 2870, del 15-11-1996 (1996/839975)

ORDRE de 5 de setembre de 1996, de la Conselleria de Cultura, Educació i Ciència, per la qual s'autoritza l'ampliació d'unitats en el nivell d'educació preescolar al centre docent privat Virgen del Rosario, d'Alacant.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2870

Data del DOGV
:   15-11-1996

Secció del DOGV
:   ALTRES DISPOSICIONS

Número del document
:   1996/839975


Data del document
:   05-09-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 5 de setembre de 1996, de la Conselleria de Cultura, Educació i Ciència, per la qual s'autoritza l'ampliació d'unitats en el nivell d'educació preescolar al centre docent privat Virgen del Rosario, d'Alacant.   
L'expedient ha segut incoat pel titular representat del centre docent privat Virgen del Rosario, d'Alacant, amb número de codi 53673778, en sol·licitud autorització per a l'ampliació d'unitats en el nivell d'educació preescolar.  
La Unitat Tècnica de Construccions ha emès informe favorable a allò sol·licitat, pel fet que el centre disposa dels espais i condicions necessaris per a accedir a allò sol·licitat.  
El centre té una unitat autoritzada en el nivell d'educació preescolar amb 35 llocs escolars, segons consta en l'Ordre Ministerial de 16 de setembre de 1982 (BOE de 19 de novembre) per tant, amb l'ampliació sol·licitada podrà impartir el segon cicle complet d'Educació Infantil d'acord amb el que s'estableix en la disposició transitòria cinquena del Reial Decret 1004/1991, de 14 de juny.  
Atesos la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny) pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1487/1994 d'1 de juliol (BOE de 28 de juliol), el Reial Decret 1004/1991, de 14 de juny (BOE de 26 de juny) pel qual s'estableixen els requisits mínims dels centres que imparteixen ensenyaments de règim general no universitaris i el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
Ordene  
Primer  
Autoritzar l'ampliació de dues unitats en el nivell d'educació preescolar amb capacitat per a 51 llocs escolars, al centre docent privat següent:  
Centre: Virgen del Rosario  
Domicili: Plaça Florida-Portazo, 6  
Localitat: Alacant  
Província: Alacant  
Titular: Bisbat d'Orihuela-Alacant (Parròquia de la Mare de Déu del Roser)  
Codi: 05106690  
L'esmentada autorització sortirà efectes progressivament a mesura que es vagen extingint els ensenyaments corresponents als cursos 7è i 8è de EGB, d'acord amb el calendari vigent d'aplicació de la nova ordenació del sistema educatiu.  
El centre quedarà així configurat a l'inici del curs acadèmic 97/98 en el nivell d'educació preescolar amb 3 unitats i 86 llocs escolars de capacitat i en el nivell d'educació primària amb 6 unitats i 150 llocs escolars de capacitat.  
L'esmentada capacitat vigirà fins que no s'autoritze la implantació del segon cicle d'educació infantil, dins del marc temporal del calendari establert pel Reial Decret 986/1991, i atenent les condicions previstes en l'Ordre d'aquesta Conselleria de 17 de juny de 1992, publicada en el DOGV número 1827, de 16 de juliol.  
DISPOSICIó ADDICIONAL  
Aquesta ordre donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la seua publicació en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller d'Educació i Ciència, tal com ho exigeix l'article 110.3 de la Llei 30/1992.  
València, 5 de setembre de 1996  
La consellera de Cultura, Educació i Ciència  
Marcela Miró Pérez